Komisjoni määrus (EÜ) nr 40/96,

12. jaanuar 1996,

millega ajakohastatakse ja muudetakse lamba- ja kitseliha sektori määrusi, millega enne 1. veebruari 1995 on kindlaks määratud teatud hinnad ja summad, mille väärtust eküüdes on põllumajanduslike ümberarvestuskursside paranduskoefitsiendi tühistamise tõttu korrigeeritud

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. detsembri 1992. aasta määrust (EMÜ) nr 3813/92 ühises põllumajanduspoliitikas kohaldatavate ümberarvestuskursside ja arvestusühiku kohta, [1] viimati muudetud määrusega (EÜ) nr 150/95, [2] eriti selle artikli 13 lõiget 1,

ning arvestades, et:

alates 1. veebruarist 1995 muudetakse määruse (EMÜ) nr 3813/92 artikli 13 lõikega 2 teatavate hindade ja summade väärtust eküüdes, et neutraliseerida põllumajanduses kasutatavaid ümberarvestuskursse 31. jaanuarini 1995 mõjutanud paranduskoefitsiendi 1,207509 tühistamise tagajärgi;

kõnealuste hindade ja summade uued väärtused eküüdes on 1. veebruarist 1995 kehtestatud vastavalt eeskirjadele, mis on sätestatud määruse (EMÜ) nr 3813/92 artikli 13 lõikes 2 ja komisjoni 30. aprilli 1993. aasta määruse (EMÜ) nr 1068/93 (põllumajanduslike ümberarvestuskursside kindlaksmääramise ja kohaldamise üksikasjalike eeskirjade kohta, [3] viimati muudetud määrusega (EÜ) nr 2853/95 [4]) artikli 18 lõikes 1;

vastavalt määruse (EMÜ) nr 1068/93 artikli 18 lõikele 2 tuleks segaduse vältimiseks ja ühise põllumajanduspoliitika rakendamise hõlbustamiseks asendada nende hindade ja summade väärtused eküüdes, mida ei kohaldata tähtajaliselt ja mida kohaldatakse alates

- 1. jaanuarist 1996 summade suhtes, mis ei ole majandusaastaga seotud,

- majandusaasta algusest nende hindade või summade suhtes, mille puhul majandusaasta algab 1996. aasta jaanuaris,

- muudel juhtudel 1995/96. majandusaasta algusest

ja mis esinevad enne 1. veebruari 1995 jõustunud määrustes; seepärast tuleks asjaomaseid määrusi muuta;

selguse huvides tuleks nõukogu määrusega (EMÜ) nr 1323/90, [5] viimati muudetud määrusega (EMÜ) nr 363/93, [6] ja komisjoni määrusega (EMÜ) nr 3447/90, [7] viimati muudetud määrusega (EÜ) nr 879/95, [8] komisjoni määrusega (EMÜ) nr 510/93 [9] ja komisjoni määrusega (EMÜ) nr 1123/90 [10] ettenähtud abi ja/või tagatiste uued määrad eküüdes ümardada lähima täisarvuni;

käesoleva määrusega ettenähtud meetmed on kooskõlas lamba- ja kitselihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Vastavalt määruse (EMÜ) nr 3813/92 artikli 13 lõikele 2 ja määruse (EMÜ) nr 1068/93 artikli 18 lõikele 1 jõustus 1. veebruaril 1995 teatavate hindade ja summade eküüdesse kohandamine lamba- ja kitselihasektoris, selle tulemusena muudetakse artiklis 2 osutatud õigusakte vastavalt sätestatule.

Artikkel 2

1. Määrust (EMÜ) nr 1323/90 muudetakse järgmiselt:

- artikli 1 esimeses taandes asendatakse tekst "5,5 eküüd" tekstiga "6,641 eküüd",

- artikli 1 teises taandes asendatakse tekst "3,8 eküüd" tekstiga "4,589 eküüd",

- artikli 1 kolmandas taandes asendatakse tekst "3,8 eküüd" tekstiga "4,589 eküüd".

2. Määrust (EMÜ) nr 3447/90 muudetakse järgmiselt:

- artikli 2 lõikes 2 asendatakse tekst "1,2 eküüd" tekstiga "1,45 eküüd",

- artiklis 4 asendatakse tekst "120 eküüd" tekstiga "145 eküüd".

3. Määrust (EMÜ) nr 510/93 muudetakse järgmiselt:

- lisa 1. osas asendatakse summa "380 eküüd" summaga "459 eküüd" ja summa "110 eküüd" summaga "133 eküüd",

- lisa 2. osas asendatakse summa "380 eküüd" kahel korral summaga "459 eküüd" ja summa "110 eküüd" kahel korral summaga "133 eküüd".

4. Määrust (EMÜ) nr 1123/93 muudetakse järgmiselt:

- lisas asendatakse summa "440 eküüd" summaga "531 eküüd" ja summa "170 eküüd" summaga "205 eküüd".

Artikkel 3

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Kõigi nimetatud summade puhul kohaldatakse artikli 2 lõiget 1 alates kuupäevast, mil esimest korda kohaldati 1. veebruaril 1995 või pärast seda kindlaksmääratud põllumajanduslikku ümberarvestuskurssi.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. jaanuar 1996

Komisjoni nimel

komisjoni liige

Franz Fischler

[1] EÜT L 387, 31.12.1992, lk 1.

[2] EÜT L 22, 31.1.1995, lk 1.

[3] EÜT L 108, 1.5.1993, lk 106.

[4] EÜT L 299, 12.12.1995, lk 1.

[5] EÜT L 132, 23.5.1990, lk 17.

[6] EÜT L 42, 19.2.1993, lk 1.

[7] EÜT L 333, 30.11.1990, lk 46.

[8] EÜT L 91, 22.4.1995, lk 2.

[9] EÜT L 55, 6.3.1993, lk 35.

[10] EÜT L 114, 8.5.1993, lk 16.

--------------------------------------------------